1.+Claus+per+a+una+passejada+literària

**__Crònica d'una passejada literària__**

Durant la passejada literària a Caldes d'Estrac em vaig adonar de diversos factors clau que s'han de tenir en compte a l'hora de preparar i de dur a terme una ruta literària, i d'altres factors que ja sabia se'm van acabar de refermar. Els he dividit en apartats per fer la lectura més clara. Al final de la meva aportació, faig una petita menció a l'ús que podré donar jo en un futur a aquest tipus d'activitat.

__Idoneïtat del recorregut__: tot lloc literari ha de tenir un lligam amb la literatura, és molt important el disseny del recorregut, que ha de considerar punts tan claus com la durada (que els participants no acabin cansant-se i deixant de gaudir de la ruta), la possibilitat de seure en alguns dels punts d'aturada per poder descansar, la varietat en la tipologia de parades (espais interiors i exteriors, espais urbans i de natura... o, fins i tot, els elements a observar: per exemple, si ens anem aturant sempre davant d'edificis, per molt interessants que siguin i molt suggerents que ens resultin els textos, es pot arribar a fer pesat repetir sempre edificis).

__Punts d'aturada per explicar alguna cosa o per llegir un text__: a l'hora d'aconseguir un resultat exitós, l'elecció del lloc és tant o més important que el contingut i la manera d'explicar-lo. Jo vaig treballar com a guia de patrimoni en diverses ciutats i pobles, i vaig poder comprovar que val la pena caminar uns minuts més o "perdre" temps fent que la gent se situï d'una determinada manera, perquè després això es tradueix en un major interès i plaer per a tothom.

__Capacitat d'adaptació del guia__: tal com va repetir el Llorenç en diverses ocasions, els contratemps apareixen sovint i és necessari ser capaç de fer canvis en el recorregut, o canvis en l'ordre del recorregut... Per posar un exemple, quan jo feia de guia, molts dels dies que havia d'entrar a la catedral de Barcelona no podia fer-ho perquè estaven fent missa, així que calculava a quina hora s'acabaria i canviava l'ordre del recorregut de l'itinerari.

__Varietat dels textos escollits__: en el mateix sentit que la varietat en la tipologia de les parades, s'agraeix la varietat en el gènere dels textos (poesia, narrativa, teatre...) i en la seva temàtica (si llegim cinc textos seguits sobre el mar, pot ser que l'alumne perdi l'interès per sentir més versos sobre el mar, per molt bonics que siguin).

__Treball previ fet a classe o a casa sobre la temàtica de la ruta__: és molt útil tenir coneixements previs sobre els autors que es llegiran, sobre el lloc que es va a visitar, sobre l'època en què se situa tot plegat... per diversos motius: per fer néixer en els participants les ganes d'aprendre coses sobre aquell tema i per predisposar-los mentalment envers la ruta; també serveix per no haver de destinar temps durant la visita a contextualitzar els personatges, l'època... i poder, així, dedicar tot el temps a treure suc d'aquelles coses que ofereix específicament la visita i que no es poden fer a classe (per exemple, l'observació dels espais, la recitació de textos en una atmosfera especial...); i finalment perquè el participant sense gaires coneixements previs no es trobi perdut per manca d'informació i que això el faci gaudir menys de l'activitat. Voldria aclarir que sí que trobo necessari relacionar el text a llegir amb el lloc on es llegeix, explicar-ne alguna curiositat, etc. Quan parlo del treball previ de contextualització em refereixo a la informació general i bàsica per a poder seguir el fil de la visita. Durant la visita a Caldetes em vaig adonar de la importància d'aquest punt ja que nosaltres no havíem fet aquest treball previ i jo ho vaig trobar a faltar.

__Disposició per part dels alumnes dels textos dies abans de la ruta__: la lectura és realment agradable de ser escoltada quan el lector la té interioritzada. Es converteix en una experiència vivencial, que és quan val la pena la lectura en veu alta. A més, havent-se-la preparat, el lector pot comentar el vocabulari als companys, pot explicar-ne algua curiositat o, simplement, contextualitzar-la de manera més precisa.

Pel que fa a l'aplicació que jo podré donar en la meva vida professional a aquest tipus d'activitat, ara com ara se'm fa difícil d'imaginar ja que dono classes a nivells molt baixos i la meva intenció és continuar amb aquests nivells. De totes maneres, no descarto la possibilitat d'intentar-ho, ja que si s'escullen els textos adequats, per la resta, pot funcionar igual. Aquest Sant Jordi, per exemple, a classe vam llegir poesies senzilles de Joan Maragall i l'activitat va funcionar molt bé. Això em fa pensar que, amb un bon treball previ de preparació per part meva, una ruta literària adaptada també podria funcionar. D'altra banda, sempre és útil tenir coneixements d'aquest tipus, ja que els mecanismes que fan funcionar una ruta literària són els mateixos que els que fan funcionar una ruta històrica, o de patrimoni... amb la qual cosa, tenint en compte que jo he estudiat Història de l'Art, hi veig una aplicació cap a aquesta altra branca. Fins i tot se m'acudeix que es podrien barrejar les diferents arts i mostrar patrimoni del qual se n'hagin escrit textos literaris, o dit d'altra manera, llegir textos que expliquin vivències o que descriguin indrets d'importància històrica i/o artística. És tot un món per explorar...

﻿Una clau: la motivació ﻿ ﻿Sempre s'agraeix poder fer alguna activitat fora de l'aula i sortir una mica de la rutina. Si l'activitat ens permet aprendre, trepitjar el territori, relacionar-nos en un context diferent a l'habitual, sumar i compartir informació, llavors les ganes amb què l'emprenem augmenta.

La ruta literària és una forma interessant d'apropar els aprenents als autors, a la seva obra i al territori, ja que ajuda a contextualitzar aquests elements i, alhora, fer-los més vius i més propers. La feina prèvia que ha de fer l'aprenent és molt important, com s'ha explicat més amunt: preparar el text que li ha tocat i buscar informació sobre el lloc, l'autor i l'obra, amb la finalitat de transmetre-ho a la resta de companys.

Crec que aquesta tasca, a més d'ampliar els coneixements que l'aprenent té sobre el tema tractat, augmenta la seva motivació, ja que es converteix en facilitador d'uns continguts. La recerca de documentació no es fa només de cara a un mateix sinó també per als altres: l'aprenent es responsabilitza de la informació de la part que ha de preparar, de fer-la entenedora i atractiva, i fins i tot busca alguns detalls o anècdotes per fer més amena la seva explicació. I entre tots plegats participen de la ruta demanera activa i senten que en formen part. Penso que l'aprenent s'enfronta a la feina prèvia d'una manera molt més engrescada que si hagués de presentar el tema a l'aula o si hagués d'entregar un treball escrit.

Les meves reflexions (Sandra Ruiz)

El poble de Caldes d´Estrac, o Caldetes, està situat a la comarca del Maresme. Desconeixia la seva existència com també la relació que tenia el poeta Apel·les Mestres amb aquest poble mediterrani. L´escriptor, com d´altres poetes, s´hi va inspirar per a fer alguns dels seus poemes.

<span style="font-family: 'Times New Roman','serif'; font-size: 12pt;">Com a lectora d´un fragment del poema **L´avi Xena** (1900), obra ambientada a Caldes d´Estrac, he hagut d´introduir-me dins del personatge, segurament un pescador ben popular de l´època a la vila costanera, i emfasitzar la seva vitalitat al veure que la seva barca no es redreçava correctament.

<span style="font-family: 'Times New Roman','serif'; font-size: 12pt;">Aquest poema dóna molta energia i vitalitat pel qui el llegeix. Un poema ha de ser llegit com si fos teu, és a dir, com si tu fossis el creador del poema per a saber realment el que l´autor vol transmetre en els seus versos.

<span style="font-family: 'Times New Roman','serif'; font-size: 12pt;">Expressar un poema no només significa llegir, sinó saber transmetre amb força una sèrie de sentiments que arribin a les persones: amor, malenconia, tristesa, ràbia, etc. I és a través de les rutes literàries on pots manifestar aquests sentiments.

<span style="font-family: 'Times New Roman','serif'; font-size: 12pt;">L´objectiu de les rutes literàries és oferir recorreguts per a visitar llocs o indrets alhora que aprenem literatura que fa que ens culturitzem en la societat on vivim.

<span style="font-family: 'Times New Roman','serif'; font-size: 12pt;">Les rutes literàries impliquen conèixer una sèrie d´indrets, coneguts o desconeguts, del teu poble o ciutat com poden ser unes fonts o senzillament descobrir una sèrie d´ermites que tens al teu voltant.

<span style="font-family: 'Times New Roman','serif'; font-size: 12pt;">Tota sortida cultural, o ruta literària, ha d´estar ben programada i<span style="font-family: 'Times New Roman','serif'; font-size: 12pt; line-height: 115%;"> tenir un punt culminant (no es pot programar anar a un lloc si abans no s´hi ha estat), ha de tenir un pla alternatiu per si aquesta falla, ha d´evitar la rutina (cap ruta literària és igual a una altra), han d´haver-hi bones condicions amb els alumnes i sempre ha de ser una experiència enriquidora. Visitar Caldetes m´ha suposat conèixer una sèrie d´indrets d´aquest poblet tranquil i acollidor de la costa, on hem pogut recitar una sèrie de textos, com el bust a Joan Maragall; la platja; dins (que no fora) l´Hotel Colom (que al fer molt vent van haver d´improvisar la lectura d´un text dins de l´Hotel i no davant d´aquest); l´Antic varador; la platja del Passeig dels Anglesos; darrera (que no davant) la casa on estiuejava Joan Maragall, en el mateix Passeig dels Anglesos, es va llegir un altre text; el Parc de can Muntanyà; la torre dels encantats, en el mateix Parc de can Muntanyà; la torre de les orenetes (deduïdes des de lluny des del mateix Parc); la Capella de la Mare de Déu del Remei; la Fundació Palau on van llegir uns textos al pati de la Fundació, a la sala de Picasso i a la sala d´actes o conferències.

<span style="font-family: 'Times New Roman','serif'; font-size: 12pt;">Per a organitzar una ruta literària cal ser un bon guia i tenir-ho tot molt ben organitzat perquè així podrem aconseguir una efectivitat docent i de transmissió de coneixements davant dels nostres alumnes.

<span style="font-family: 'Times New Roman','serif'; font-size: 12pt;">Personalment, m´encanten totes les sortides culturals que es puguin proposar des de qualsevol àmbit perquè enriqueixen la persona en tots els sentits. Considero que s´haurien de fer més sortides com aquestes perquè realment motiven l´alumnat, cohesionen el grup, impliquen la gent en el projecte que es vol dur a terme i es decideix quin text es prepararà i llegirà cada alumne.

<span style="font-family: 'Times New Roman','serif'; font-size: 12pt;">L´experiència ha estat molt positiva i curta però, com ja se sap, tot el que és bo s´acaba aviat. Realment m´ho he passat molt bé perquè, per una banda, prens consciència que la cultura està a l´abast de tothom i, per l´altra, t´adones que tens uns companys fantàstics de màster i això es respira en l´ambient.

Malauradament, per problemes tècnics, no puc ensenyar-vos cap fotografia de la meva càmera fotogràfica ja que és una Polaroid que té uns deu anys o més (és una relíquia). No he trobat cap cable de connexió que em permeti penjar-vos les fotos. Ho sento.